Mej. Heelal se stilis praat oor haar styl | Netwerk24
Deur Roshé Taka 10 Desember 2019 09:13
Mej. Suid-Afrika en nou ook Mej. Heelal 2019, Zozibini Tunzi (26), saam met haar stilis, Werner Wessels. Foto: Instagram/Werner Wessels
Tunzi, wat kom uit Tsolo in die Oos-Kaap, is Maandag net ná 05:00 Suid-Afrikaanse tyd by die Tyler Perry-ateljee in Atlanta, Georgia, as Mej. Heelal gekroon. Sy was geklee in ’n goudgekleurde en blou Biji Gibbs-skepping.
Tunzi het met vroue van 89 lande om dié titel meegeding. Mej. Puerto Rico, Madison Anderson, was tweede.
Sy is die derde Suid-Afrikaner wat dié kroon dra. Margaret Gardiner was in 1978 Mej. Heelal en Demi-Leigh Nel-Peters in 2017.
Die oomblik toe Zozibini Tunzi (26) as Mej. Heelal 2019 gekroon is.
Tunzi het voorheen al gesê sy hoop om ander mense te inspireer. “Ek het grootgeword in ’n wêreld waar vroue wat soos ek lyk, met my soort vel en met my soort hare, nooit as mooi beskou is nie,” sê Tunzi.
Wessels wat saam na Atlanta is om haar te ondersteun, sê hulle het probeer om outentiek met haar voorkoms te bly en wou dit nie verander nie.
“Dit is haar sterk punt. Dit is wat haar laat uitstaan. Ons het gesê ons gaan nie vir die gehoor speel nie, maar ons gaan speel met wie sy werklik is.”
“Dit is wat so ’n indruk gemaak het en wat my baie, baie trots maak. Ek het elke stukkie van haar kultuur in haar stilering probeer sit, in hoe sy haarself uitgedra het.”
Hy sê die doel was om Afrika en Suid-Afrika regdeur die kompetisie deur haar kleredrag, grimering en hare te verteenwoordig.
“Gisteraand is daar ’n deur oopgemaak en ek is so dankbaar daarvoor. Ek het sommer ’n paar keer bewoë geraak ná die kroning toe ek besef wat dit vir jong Suid-Afrikaanse meisies beteken. Dat geen meisie van kleur ooit weer kan sê sy hoort nie op so verhoog nie,” sê Wessels.
“Dit is wat Zozi se wen vir hulle gedoen het. Die feit dat ek ’n aandeel daarin kon hê, is seker een van die oomblikke in my loopbaan waarop ek die trotsste voel en kan wees.”
Glory to God! @zozitunzi is the new Miss Universe! I’ll make a lengthy soppy post a bit later but for now, just thank you from the bottom of my heart for all your love, support and trust! We’ve got a sandwich victory!????????
A post shared by Werner Wessels (@werner_wessels) on Dec 8, 2019 at 9:10pm PST
When your heart is jumping out of your chest with pride!@biji_la_maison thank you for this creation and always going the extra mile(and for not sleeping for weeks) I know and have seen the blood, sweat and tears that went in to creation! My @zozitunzi Thank you for wearing this gown with so much grace and elegance that you just could not help but want but to put a crown on your head. We started strong, now let’s finish this like champions! ????????
A post shared by Werner Wessels (@werner_wessels) on Dec 7, 2019 at 4:50am PST
Meer oor: Werner Wessels | Zozibini Tunzi | Styl | Mej. Heelal
FOTO’S & VIDEO: Só skitter SA se Mej. Heelal